Die gastehuis is sentraal geleë met baie goeie veiligheid en 'n lieflike versorgde tuin wat 'n moeë reisiger 'n asemskepgeleentheid bied. Die gastehuis verskaf geen etes nie maar restaurante is baie nabygeleë. Eetgerei word voorsien.
Lizette was baie tegemoetkomend om ons uit 'n moeilike situasie te red toe ons nie betyds die sleutels kon oplaai nie. Die blyplek was skoon, netjies en gemaklik. Ons sal verseker die verblyf aanbeveel.
Baie skoon en netjies EN veilig. Baie dankie, ons het lekke gerus! Sjoe, dankie Harties Wellness Centre. Jy het ons so lekker bederf - kon heerlik rus in 'n pragtige, stil omgewing. Alles was skoon en netjies en ons het baie veilig gevoel. Ek sal julle regtig aanbeveel.
Ons is hartlik ontvang en verwelkom. Nadat ons die sleutel ontvang het, het ons die motor in die motorhuis geparkeer en afgelaai. Die eenheid het genoeg plek vir al die klere en beweegruimte. Lekker badkamer en sonnige, groot venster wat uitkyk op 'n pragtige, groen tuin en swembad. Heerlike en ontspanne met 'n mooi uitsig. Lieflike bed waarop mens heerlik slaap en warm beddegoed. Ons 2 dae was regtig baie lekker. Sal enige tyd weer daar kuier.
Ek was baie tevrede met die verblyf. Lizette is 'n verskriklike gasvrye mens. Lekker stil om te slaap en baie gesellig saam met vriende. Gevoel of ek by familie tuisgaan wat ek jare al ken. Ek kan dit regtig aanbeveel!
Dit was absoluut 'n plesier om daar oor te bly, alles was so netjies, rustig en die tuin is asemrowend mooi!
Vir die naweekbesoeker wat 'n aangename gastehuis wil hê wat soos die huis voel, stel ek hierdie een voor.
Lizette het ons ontvang soos ou vriende en ons was dadelik tuis. Ons het heerlik gekuier, ontspan en lekker geslaap. Dankie Lizette dat jy 'n spesiale geleentheid vir ons 'n ervaring gemaak het met mooi herinneringe! Ek sal Harties Wellness Centre defnitief aanbeveel.
Beste Danila, dit was 'n voorreg om deel van julle spesiale geleentheid te wees! Hoop om julle gou weer te sien. Volgende keer 'n bietjie langer! Harties Groete, Lizette
Dit was 'n baie netjiese eenheid, netjiese badkamers en kamer. Alle geriewe is beskikbaar. Ons het lekker gebly. Mev. Van Rooyen is baie aangenaam en vriendelik. Het ons baie tuis laat voel. Ek moet net noem dat die bed bietjie hard was, maar dit is na verskillende mense se keuses. Ek verkies 'n sagte bed, iemand anders sal 'n harde bed verkies.
Ons het heerlik gebly die diens was uitstekend! Die kamer en badkamer was pragtig skoon en netjies, ons sal beslis weer daar gaan bly.
Die gasvrou was baie verwelkomend en aangenaam en die verblyf skoon en gerieflik. Al wat 'n bietjie gepla het was die houtplafon. Die eienaars gebruik die boonste verdieping en ons kon hulle van vroeg af hoor loop.